**Prepísať poznámky do zošita (20.3.)**

**Tlaková sila. Tlak**

Je to sila, ktorá vzniká všade tam, kde teleso tlačí na podložku.

Najčastejšie má veľkosť a smer gravitačnej sily, ktorou je teleso priťahované k zemi.

Tlaková sila môže mať na podložku deformačný účinok .

Deformačný účinok tlakovej sily charakterizuje fyzikálna veličina **tlak.**

Označuje sa **p** a jeho základná jednotka je **pascal**, jej označenie je **Pa**.

Ďalšie jednotky:

kilopascal 1kPa = 1 000 Pa

megapascal 1MPa = 1 000 000 Pa

hektopascal 1 hPa = 100 Pa

Veľkosť tlaku vypočítame ako podiel veľkosti tlakovej sily a obsahu dotykovej plochy.

$$p=\frac{F}{S}$$



**Tlak v kvapalinách**

Na všetky častice kvapaliny pôsobí gravitačná sila Zeme.

V jej dôsledku vzniká v kvapaline hydrostatický tlak.

Označujeme ho **ph**a meriame v **pascaloch.**

Veľkosť hydrostatického tlaku závisí priamoúmerne od:

* + hĺbky pod hladinou kvapaliny
	+ hustoty kvapaliny

Veľkosť hydrostatického tlaku vypočítame ako súčin hĺbky, hustoty a gravitačného zrýchlenia.

Keď prídete do školy budeme počítať príklady!!!!!